Sudatorium
Sudatorium in architectura thermarum (balneorum Romanorum), est conclave causa sudandi confornicata. Vitruvius, Romanus de rebus architecturae scriptor, id (v. 2) concamerata sudatio appellat. Omnibus sudatorii muris, ad obtinendum magnum calorem necessarium, fuerunt fistulae sectione rectangulares, ad perpendiculum ex terra cotta factae et in parallelo positae, per quas aer calidus fumusque ex suspensura ad effudium in tecto transire potuerunt. Arabi et Turci, cum Imperium Romanum Orientale pervagabantur, hanc proprietatem in eorum hammam (thermis) receperunt et evolverunt.